Bestyrelsesmøde 10. marts kl. 19.00

# Deltagere: Benny, Jesper L., Michael B., Henrik, Claus, Torben og Søren C.

Referent: Søren C

# Corona-virus

* Alt er aflyst på ubestemt tid
* For at sikre at vi har et robust beredskab, så skal alle brandmænd melde tilbage, hvis de bliver smittet eller kommer i karantæne. Søren melder ud til brandværnet.

# Brev til borgerne i Jels

* Kopiering
  + Peter fra Hallen har tidligere løst lignende opgaver
    - Henrik undersøger om han vil gøre det for os, og hvad det skal koste
* Uddeling
  + Det besluttes, at vi selv uddeler brevet. På den måde sikrer vi bedst, at det ikke ”drukner” i mængden.
    - Den endelig uddelingsplan aftales når brevet er klar.

# Unifinform til generalforsamling?

* Søren foreslår at vi tager unifinform på til generalforsamlingen.
  + Der er ikke opbakning til forslaget, og det droppes derfor.

# Fanesektion vælges for 2 år ad gangen – og køres forskudt

* Henrik foreslår at der skal være 4 fuldt gyldige medlemmer i fansektionen – suppleanten bortfalder. Medlemmerne skal vælges for 2 år ad gangen, hvor to er på valg hvert år. Det skal sikre en løbende udskiftning, så viden ikke går tabt.
  + Der er opbakning til Henriks forslag, og da det ikke er beskrevet i vedtægterne, så er det hermed vedtaget.

# Workshop

* Grundet Corona-virus, så er workshoppen udskudt på ubestemt tid.
  + Søren melder ud.

# Afskaffelse af 6 måneders samtale

* Søren giver udtryk for, at samtalen ikke virker hos ham. Han mener ikke at den giver mening, da han altid har alle brandmænd under observation, og han tager fat i dem, hvis der er nogle som han mener han bør tage en snak med. Det gør han uanfægtet af om de har været i brandværnet i 3 måneder eller 10 år.
  + Bestyrelsen giver umiddelbart udtryk for, at samtalen giver god mening, men hvis Søren ikke mener at det virker for ham, så er der tiltro til, at han samler op på anden vis.
* Samtalen er afskaffet

# Brandvagter

* Hvornår skal det give et kryds?
  + Der drøftes flere forskellige muligheder, men der kan ikke umiddelbart findes en bedre løsning.
  + Der køres derfor videre med de hidtige system.
  + Der er dog lagt en stor grad af frihed over til Torben, som skal stå for det fremadrettet. Hvis han mener, at noget bør give et kryds, så gør han bare det.

# Torben har været til møde om afholdelse af arrangementer

* Torben fortæller om at reglerne for afholdelse af arrangementer er blevet indskærpet. Vi skal derfor være opmærksomme på, at hvis/når vi inviterer byens borgere til et arrangement, at så skal vi være opmærksomme på de skærpede krav.
  + Torben mener ikke umiddelbart, at vores nuværende arrangementer bliver påvirket af indskærpelsen, og der foretages derfor ikke noget på nuværende tidspunkt.

# Tavle til æresmedlemmer

* Prisen for tavlen bliver, ifølge Sørens svoger, ca. 700-800 kr. for selve tavlen og 200-300 for trykket.
* Det er vigtigt at vi kommer til at kende farven, skrifttypen og størrelsen på trykket, så vi ikke havner i en situation, hvor den viden går tabt.

# Bordet rundt

* Claus:
  + Der er blevet lavet en kompetenceafklaring på chaufførerne til a-sprøjten og tankvognen
    - Nu skal Claus og Thor i gang med at lave en plan, så der bliver samlet op på, hvilke mangler der måtte være i brandmændenes viden om køretøjerne.
* Benny:
  + Vi mangler at få vores betaling fra TrekantBrand
    - Søren rykker for det
  + Vi har været dobbeltforsikret, da vi både har været forsikret i Sønderjysk Forsikring og via TrekantBrand.
    - Benny har fået opsagt forsikringen hos Sønderjyske
* Henrik:
  + Hvor langt er vi fra at få en ny tender? Bliver bilen ikke yngre, og vi risikerer at den bryder sammen en dag.
    - Søren fortæller, at det er meningen at vi får en ny tender, men det er stadig uvist hvornår, da køretøjsudskiftningsplanen ikke er vedtaget, grundet usikkerheden om den fremtidige økonomi i TrekantBrand.
* Jesper:
  + Jesper foreslår en tavle med aktive medlemmer. Der drøftes forskellige muligheder for udseende og placering. Der besluttes dog ikke noget endeligt.
    - Jesper arbejder videre med planen og kommer med et oplæg til bestyrelsen
* Michael:
  + Har været til gymnastikvisning i hallen som førstehjælper sammen Ole.
    - Der var en enkelt hændelse som krævede deres assistance. Michael giver udtryk for at Ole håndterede situationen flot.
* Torben:
  + Hvad er status på mandskabsvogn?
    - Søren fortæller, at det er det samme som tenderen. Vi skulle få et andet køretøj når først køretøjsudskiftningsplanen er vedtaget.
  + GPS’erne i bilerne driller indimellem.
    - Søren fortæller, at det desværre er et velkendt problem. Søren ved ikke om TrekantBrand arbejder på en bedre løsning, men på den korte bane, så kan det hjælpe at slukke og tænde GPS’en.
  + Hvornår bliver hjelmene udskiftet?
    - Til næste øvelse.
    - Søren: Stor ros til Esben for at samle alle hjelme.
* Søren:
  + Østifterne vil gerne sponsore/donere en udkaldsskærm til at alle 5 frivillige brandværn. Det var meningen, at der skulle holdes en lille seance i Jels, hvor pengene officielt bliver overrakt. Det er udskudt på ubestemt tid grundet Corona-virus.
    - Vi får derfor ikke nogen udgifter på udkaldsskærmen alligevel.
  + Søren har fået de sidste informationer om pageropsætningerne. Når vi kommer på den anden side af Corona-virus, så skal alle pagere kodes om igen.